அப்படி ஒரு மாநாடு போல் இருந்த கூட்டத்தில் பேசிய டிடிவியோ....மதுரையை தவிர அதற்கு பிறகு நடந்த எந்த கூட்டத்திற்கும் இந்த பழனிச்சாமி அனுமதி கொடுப்பதில்லை. எல்லா கூட்டங்களும் கோர்ட்டில் அனுமதி வாங்கி தான் நடத்தி வருகிறோம். அது போல் தான் இந்த கூட்டத்திற்கும் கோர்ட்டில் அனுமதி வாங்கி தான் நடத்தி வருகிறோம். ஆனால் எல்லா கட்சி கூட்டங்களுக்கும் அனுமதி கொடுக்கிறார்கள். அப்படி இருக்கும் போது எங்களுக்கு மட்டும் கொடுக்காது ஏன் பயமா? இதில அண்ணன் பழனிச்சாமி வேற என்னை குட்டி எதிரி என்கிறார். ஆம் அம்மாவின் குட்டி எலியாக தான் இருக்கிறேன். தாய் எட்டடி பாய்ந்தால் குட்டி பதினாறு அடி பாயும்பாங்க. ஆனால் நான் 16ஆயிரம் அடி பாய்வேன். இந்த குட்டி எலிக்காக தான் பழனிச்சாமி உள்பட மூன்று அமைச்சர்களும் ஆர்.கே.நகர் வீதியில் அலைந்தார்கள்.